Suchy kasel, zahlienenie
Dobry vecer. Uz par rokov mam suchy, drazdivy kasel a zahlienenie. Stale mam pocit prekazky v krku a hlieny nemozem vykaslat, zatekaju mi do nosohltana. Uzivam Emaneru,mala som reflux, na krcnom a alergologickom vysetreni mi nic nenasli,preto sa obraciam na vas. Kasel ma uz obtazuje, som unavena.
Dobrý deň.
ďakujeme za prejavenú dôveru.
Kašeľ, ktorý trvá viac ako 3 týždne, označujeme ako chronický kašeľ. Dlhotrvajúci kašeľ sa môže vyskytovať pri viacerých ochoreniach ako sú napríklad alergie, astma, refluxná choroba pažeráka, ochorenia srdca, objavuje sa aj ako nežiadúci účinok niektorých liekov, ale môže byť aj psychogénneho pôvodu. Vyskytuje sa tiež aj u fajčiarov, ale môžu ho spôsobiť aj baktérie alebo vírusy. Pocit cudzieho telesa v krku sprevádzaný kašľom je najčastejšie príznak refluxnej choroby pažeráka. Žiaľ, v našej kompetencii nie je možné určiť príčinu Vašich ťažkostí. To je možné iba po dôkladnom lekárskom vyšetrení. Keďže sa to lekárom doposiaľ nepodarilo a liek Emanera nepriniesol účinok, odporúčam Vám opakovane podstúpiť lekárske vyšetrenie a dožadovať sa iných, prípadne podrobnejších vyšetrení, alebo sa obrátiť na odborníkov, ktorí sa v praxi stretávajú s komplikovanejšími prípadmi.
Prajem skorú úľavu od ťažkostí.
S pozdravom
PharmDr. Veronika Kiabová